Vil mindre helseproblemer være diskvalifiserende for å søke når de ikke plager meg i mitt daglige liv?
Telemark bataljon og HRS-avdelingene har noe høyere fysiske krav enn øvrige avdelinger i Hæren. Det kreves i tillegg at du består medisinske seleksjon for tjeneste i internasjonale operasjoner. Dersom du lurer på om dine helseplager vil påvirke din medisinske skikkethet for tjeneste, anbefaler vi at du tar kontakt med Forsvarets personell- og vernepliktssenter (FPVS). De kan kontaktes via FPVS sin e-postadresse fpvs.kontakt@mil.no. Dersom dine helseplager gjør at du ikke består den medisinske seleksjonen, vil det være diskvalifiserende for muligheten til å arbeide i Telemark bataljon og HRS-avdelingene.